gl en en en pl en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt es gl gl en gl gl gl gl gl gl gl gl gl en en gl gl pt es es en lt en en en en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt
Cigarreiras, de Contraproducións, gaña o Premio do Público do FIOT30 – FIOT Carballo
Hit enter to search or ESC to close
Gala de presentación de FIOT
Escola do Espectador nas Ondas
twitter facebook youtube instagram tiktok
Cigarreiras, de Contraproducións, gaña o Premio do Público do FIOT30
A peza de autoteatro OldPlay, de Antón Coucheiro, e a intérprete Sara Guerrero obteñen o recoñecemento das e dos asistentes á V edición do Certame de MicroEscenas Metro Cadrado
O auditorio do Pazo da Cultura acollerá mañá domingo 14, a partir das 18.00 horas, a cerimonia de entrega de galardóns do Certame de Teatro Lido, que conducirá o actor Fran Rei
O Festival Internacional Outono de Teatro de Carballo dá a coñecer o palmarés da súa 30ª edición, celebrada entre os días 24 de setembro e 29 de outubro. O público decidiu, cos seus votos, escoller o espectáculo Cigarreiras, de Contraproducións, como a mellor obra do Programa de Sala do FIOT30. Cunha elevada puntuación (9,32 sobre 10), a peza dirixida por Cándido Pazó, que realizou unha residencia e preestrea no Pazo de Cultura no mes de setembro, resultou a clara vencedora dunha edición na que o público recoñeceu a calidade da programación dos espectáculos, nos que a media da liña de Sala acadou os 8,43 puntos. No segundo lugar, a peza máis valorada foi Solo un metro de distancia, de Serena Producciones, e Greenpiss, de Ylanna, completa o podio deste FIOT.
Xunto ao Premio do Público do Programa de Sala, as espectadoras e espectadores do FIOT tamén tiveron ocasión de escoller a peza e a interpretación máis salientables, segundo o seu criterio, do V Certame de Microescenas Metro Cadrado, celebrado os sábados 9, 16 e 23 de outubro. A proposta OldPlay, de Antón Coucheiro, creada para desenvolver no parque infantil do Parque de Anllóns, foi a vencedora na categoría de mellor obra, mentres que Sara Guerrero, creadora de A miña casa é un palco de música, obtivo o recoñemento á mellor interpretación. Cada premio do M2 conta cunha dotación económica de 150 euros.
No peche desta edición, na xornada previa á entrega dos premios do XX Certame de Teatro Lido Xosé Manuel Eirís, a dirección do festival quere destacar a boa acollida entre o público nunha volta á case normalidade da programación regular escénica logo dun ano “en pausa”. Neste sentido, e mesmo durante a súa celebración, o FIOT tivo que afrontar con valentía as incertezas e cambios na regulación de capacidades dos recintos culturais (como o Pazo da Cultura) e diversos cambios da normativa sanitaria que afectaron á totalidade da organización dos espectáculos e actividades. Aínda así, o certame salienta que a resposta do público foi moi positiva e alentadora, ao encher practicamente todas as localidades dispoñibles na meirande parte dos espectáculos, o que reforza o apoio a unha extensa e ambiciosa programación de 38 espectáculos, dos cales 9 foron estreas absolutas, e outros 3 estreas en Galicia. Precisamente a calidade da programación do 30 aniversario do FIOT tamén foi recoñecida externamente: durante o desenvolvemento do certame, dúas das compañías participantes no Programa de Sala recibiron o Premio Nacional de Circo (Manolo Alcántara) e dous Premios Max (Nueve de Nueve Teatro).
Entre as estreas absolutas deste FIOT30 destaca O espello que arde, a segunda peza do FIOT Fónico, a proposta do festival coa que procura explorar a hibridación das artes escénicas coas ferramentas tecnolóxicas coa intención de poñer en valor Carballo, o territorio no que se desenvolve o certame, e provocar que a contorna da veciñanza sea desencadeante dunha ficción sonora. A intención da dirección do festival é favorecer que tanto esta peza, escrita por María Lado e dirixida por Marcos PTT, como a da primeira edición (A lúa, válvula de spray, de Rosalía Fdez. Rial dirixida por Quico Cadaval) estean dispoñibles para a veciñanza ao longo de todo o ano.
Unha programación ambiciosa e de calidade, cun alto recoñecemento entre o público asistente, e a aposta polo dixital son os aspectos máis salientables do balance dun 30º anivesario no que o FIOT, ademais, inaugurou un novo ciclo: o FIOT en Ruta, co que levou propostas de artes escénicas de calidade (Chévere, Paula Carballeira) a difertentes localizacións da comarca bergantiñá, como as parroquias de Cances ou Berdillo. Este ciclo a tamén manterá a súa continuidade no 2022.
AnteriorO XX Certame de Teatro Lido xa ten grupos gañadores!
SeguinteO Pazo da Cultura acollerá o 14 de novembro a entrega de premios do Certame de Teatro Lido
Share Tweet Share Pin
AVISO LEGAL POLÍTICA DE COOKIES PROTECCIÓN DE DATOS ACCESIBILIDADE
ANTERIORES EDICIÓNS: 2021 · 2020 · 2019
© FIOT Carballo 2022
Made with by QM for The Office
Gala de presentación de FIOT
Que é Onda FIOT?
Concurso de Teatro Lido
Escola do Espectador nas Ondas